Mit tegyek ha... - Nincs internet - Computer Mágus Pilisvörösvár
Honnan lehet megállapítani, hogy nincs internet a gépen?
Több böngészővel (Google Chrome, Mozilla Firefox, Internet Explorer) sem jön be a címsorba beírt oldal (pl: index.hu). Ha bármelyikben betöltődik valami, akkor feltehetően vírusos a gép. Keress meg (Tel: +36-20-20-88-55-2), ezt a hibát akár távolról is el tudom hárítani!
Az óra mellet található Hálózat ikon (vezeték nélküli kapcsolat esetén Wifi ikon) sárga felkiáltójellel jelzi, ha fölé visszük az egeret ki is írja, hogy nincs internetkapcsolat.
Folyamatos online adatkapcsolatot igénylő programok ikonjai kipirosodnak vagy kiszürkülnek: Skype, Dropbox, Google Drive, Microsoft OneDrive…
Bizonyos modemek ledjei is nyújtanak visszajelzést az internet állapotával kapcsolatban. Sajnos nagyon sok féle van, és néha pont ellentétes jelzés olvasható le róluk, ezért nem szeretnék belemenni a dologba.
FIGYELEM! Internet kimaradás estén MINDIG a modem, és a router 5 perces áramtalanításával kezdjük a hibaelhárítást! Az esetek nagy részében már önmagában ez megoldja a problémát. Ha a művelet nem hoz eredményt, esetleg gyakrabban jelentkezik a gond, szükség van az alábbi lista végigjárására is!
Internet probléma esetén 3 helyen lehet a gond:
A központtól a modemig bezárólag a szolgáltatód tud hibát keresni, illetve elhárítani. Itt a környéken (Pilisvörösvár, Pilisszentiván, Solymár) 2 nagy szolgáltató van, őket érdemes először felhívni:
Telekom: 1414
Invitel: 1445
Figyelem, szükség lehet az ügyfélazonosítóra és a jelszóra is!
2. Modem vagy router
A modemet úgy ismered fel, hogy telefonvonal (Telekom), vagy koaxábel (Invitel) megy bele. A router ismertetőjele, hogy antenna van rajta. Ezeken az eszközökön nincs semmilyen felhasználó által állítható dolog. Előfordulhat, hogy a szolgáltató modem és router funkcióval is rendelkező kombi eszközt ad. Ha nincs internet, a legtöbb amit tehetsz, hogy áramtalanítod őket 5 percre!
Szigorúan tilos a router hátulján lévő Reset gomb megnyomása! Ha mégis megtetted, az alapprobléma elhárulása után sem lesz internetkapcsolatod! Ez esetben mindenképpen szükség lesz a helyszíni segítségemre.
Bár az eszközt elvileg a szolgáltató biztosítja, gyakori hibája miatt mégis mindig tartok raktáron Adsl modemet! Természetesen egyszerű, bevált, két antennás routerrel is rendelkezem mindig otthon.
Ha a háztartásban más eszköz (notebook, okostelefon) is van, akkor egyszerű hibát keresni: megnézed hogy ott mi a helyzet. Csak akkor lehet a számítógépben a hiba, ha máshol minden rendben van!
Hardveres gond esetén hálózati kártya hibára kell elsősorban gyanakodni, amit szintén tartani szoktam. Szoftveres probléma esetén a vírus és kémprogram fertőzések a gyakoriak. Az internetkapcsolat megszűnésével járó támadások a Windows biztonságosabbá válásával ma már ritkábban fordulnak elő. Leírtásukhoz szakértelemre, és több időre van szükség. Sajnos ha nincs internet, nem tudom távsegítséggel átvenni a gépet.
Remélem hasznosra sikeredett a cikkem. Ne felejtsd lementeni PDF formátumban, lehet még szükséged lesz rá!
Ha tetszett lájkolj:
Ha nagyon tetszett, akkor pedig kedveld az oldalam:
Az Internet legyen Veled!
Üdv.: Mágus
Tel: +36-20-20-88-55-2